Ευγένιος Ρίζος - Ραγκαβής

Ο Ευγένιος Ρίζος - Ραγκαβής (1850 - 1941) ήταν Έλληνας αξιωματικός του Στρατού και συγγραφέας που ασχολήθηκε με την γενεαλογία και την οικοσημολογία.

Βιογραφικά στοιχεία 

Γεννήθηκε στην Αγγλία και ήταν γιος του Αλέξανδρου Ρίζου - Ραγκαβή, διπλωμάτη και συγγραφέα. Καταγόταν από παλιά φαναριώτικη οικογένεια με ρίζες στο Βυζάντιο. Ακολούθησε σταδιοδρομία αξιωματικού στο Ιππικό φτάνοντας μέχρι τον βαθμό του Συνταγματάρχη. Ασχολήθηκε επισταμένως με την γενεαλογία και την οικοσημολογία καθώς και με την βυζαντινή ρίζα της οικογένειάς του. 

Υπήρξε συγγραφέας διαφόρων βιβλίων γενεαλογικού περιεχομένου όπως Livre d'or de la Noblesse Ionienne (1927), Χρυσή βίβλος των ευγενών Φαναριωτών και των πριγκιπικών οικογενειών Βλαχίας και Μολδαβίας (1904), Recueil de documents concernant la famille Rizo Rangabe (1932) κ.α.

Απεβίωσε το 1941.

Δείτε επίσης 
 Οικογένεια Ρίζου - Ραγκαβή

Παραπομπές 

Έλληνες αξιωματικοί του ιππικού‎
Οικογένεια Ρίζου-Ραγκαβή